ɣer taggara nger tamawt; asugnen yellan deg ugraw-nneɣ n yinzan d amazday, acku inzan-a usan-d s wudem usrid, yezmer ad aɣ-yecrek yiwen n usugnen, yezmer agraw n yimdanen ad gzun s yiwet n tmuɣli, daɣen d imanay acku yal yiwen yeslalay-d asugnen s timad-is deg wallaɣ-is, ysegmuy tikta-ines akken yebɣa. tugniwin yellan deg-sen ttuɣalent-d deg yal anzi (tameṭṭut lɛali d yir tameṭṭut), asugnen id-nufa d asugnen n tmeṭṭut lɛali neɣ yir tameṭṭut s tmuɣli n tmetti-nneɣ, seg yinzan-agi nufa-d tameṭṭut tesɛa azal meqqren deg tmettinneɣ d nettat i irefden axxam-is d urgaz-is, i yettwellihen arraw-is ɣer wayen yelhan, i asenyettaken ttrebga igerrzen ; ma d tameṭṭut lɛali, daɣen d nettat i yesseɣḍalen axxam-is i itekksen lqima i urgaz-is ma d yir tmeṭṭut, ɣef waya itt-gan d lsas n tudert, d azamul n teqbaylit d nnif.